הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, כנסת 23, פרוטוקול מספר 29, 2020-07-13 13:00

יפעת שאשא ביטון: שלום לכולם, אני פותחת ברשותכם את דיון הוועדה בנושא הצבעה על צו לתיקון ולקיום תוקפן של תקנות שעת חירום (נגיף הקורונה החדש – הגבלת פעילות) (שינוי התוספת לחוק) (מס' 2), התש"ף-2020.

יפעת שאשא ביטון: אנחנו בדיון המשך מאתמול, תסלחו לי אבל לא נפתח את זה שוב לדיון, כל מה שהיה צריך להיאמר, נאמר.

יפעת שאשא ביטון: נאפשר רק לסגן שר הבריאות לומר מספר דברים לבקשתו ונעבור מיד להצבעה, בבקשה.

יואב קיש: תודה גברתי היושבת-ראש.

יואב קיש: לא אאריך בדברים, חשוב לי להעביר את עמדת הממשלה בעניין.

יואב קיש: ראשית, אתם מכירים את המצב הכללי, אני לא פה בהפחדות.

יואב קיש: מהלך הצו שאתם דנים בו עכשיו, מטרתו לעצור פעילויות שיש בהם סכנה לבריאות הציבור כדי להימנע מסגר.

יואב קיש: זו המטרה.

יואב קיש: הייתה שאלה ויושבת-ראש הוועדה בקשה ובצדק להביא נתונים.

יואב קיש: נציגת המשרד הציגה פה נתונים, אני חייב לומר ביושר, הנתונים האלה חלקיים בלבד.

יואב קיש: למשרד הבריאות נכון להיום אין תמונת מצב על מקומות ההדבקה.

יואב קיש: יש 16,000 מקרים שהיו בגל השני, אנחנו רק בסדר גודל של חודש בו ניתחו את זה.

יואב קיש: הגל הראשון התעסק באנשים שהגיעו מחו"ל, זה לא היה רלוונטי.

יואב קיש: בחודש האחרון מדובר בעבודה קשה וסיזיפית לנסות להבין איפה נדבקים וממי.

יואב קיש: יש כ-400,500 מקרים מזוהים, מדברים על פחות מ-5% שעל סמך המספרים האלה שראיתם אתמול, לא ראיתם באחוזים, אתם מנסים לקחת החלטה.

יואב קיש: לכן אני רוצה לומר עוד דבר אחד, אנחנו מטפלים במניעת התקהלויות, בריחוק חברתי.

יואב קיש: זה הדבר המרכזי שאנחנו עושים.

יואב קיש: גם בנושא הבריכות, הבעיה המרכזית בסוף היא שהדברים האלה מתקרבים למאות אנשים במקום אחד ומהדבר הזה אנחנו חוששים ואת זה אנחנו רוצים לעצור.

יואב קיש: לישראלים יש יצירתיות מכל הגוונים, ראינו מלונות שעובדים הפוך, סוגרים את המלון ופותחים את הבריכות, נפעיל על זה אכיפה קשה, זה לא יהיה.

יואב קיש: מדוע נתנו את הבריכות במלונות.

יואב קיש: גם זו שאלה קשה שנשאלת, מהסיבה הפשוטה, משרד הבריאות ביקש לסגור את בריכות בתי המלון, משרד האוצר ומשרד התיירות אמרו שזה יהיה סופו של הענף הכלכלי שנקרא מלונות ולכן עשינו פשרה ואפשרנו.

קרן שתוי: וזה יהיה סופו של ענף חדרי הכושר.

קריאה: כל בעלים גבר?

יפעת שאשא ביטון: אנחנו לא מתפרצים, נאפשר לסגן השר לומר את דבריו.

קריאה: אמרת שלא יהיה דיון.

יואב קיש: אני כבר מסיים.

יואב קיש: לאור העמדה של הוועדה יש מהלך של הממשלה, בהסכמה אני מבין, לשינוי בנושא הבריכות.

יואב קיש: אבל אני אומר לכם בצורה הכי ברורה שזה מאוד חשוב להעביר את המסר הזה לציבור.

יואב קיש: אנחנו חייבים להקפיד על ריחוק חברתי.

יואב קיש: אני לא רוצה שנהיה פה עוד שבועיים ונגיד לעצמנו למה לא סגרנו אז ואנחנו הולכים לסגר.

יואב קיש: זה מה שאני מבקש, תפעילו את האחריות שלכם ותבינו שהמהלכים האלה משותפים, אנחנו לא אחד נגד השני.

יואב קיש: יש פה סקטורים מסוימים שמשלמים מחיר אבל אנחנו חייבים ללכת למניעת התקהלויות ולריחוק חברתי.

יואב קיש: בעניין הזה יש גם את הצד השני של פיצוי, זה יקרה.

יואב קיש: אבל ברמה הבריאותית, שזה המסר שאני בא להעביר, אין מה לעשות, יש מחיר עקרוני שמשלמים אותו עכשיו, שעד שלא נראה שינוי מגמה בהדבקות ובחולים הקשים לא נוכל לזוז ממנו.

יפעת שאשא ביטון: אני מבקשת לא להתפרץ לדיון, אני אומר כמה דברים ואחר כך אתן לחבר הכנסת מיקי לוי לומר דברים בגלל הדרישה שלו ויש לי גם בקשה ממך.

יפעת שאשא ביטון: יש לנו שתי משימות משמעותיות על השולחן: האחת, להבטיח את בריאות הציבור והשנייה היא לשמור על הכלכלה והמשק עד כמה שאפשר לצד ההתמודדות עם הנגיף.

יפעת שאשא ביטון: אנחנו יודעים בוודאות לגבי הבריכות שאין הדבקה.

יפעת שאשא ביטון: על זה לפחות כולם תמימי דעים.

יואב קיש: זה לא נכון.

יואב קיש: אל תגידי בוודאות.

יפעת שאשא ביטון: אנחנו יודעים בוודאות שאין שום עדויות להדבקה בבריכות.

יפעת שאשא ביטון: אנחנו יודעים שבחדרי הכושר המציאות מעט יותר מורכבת.

יפעת שאשא ביטון: אבל אנחנו יכולים לפתור את זה בהנחיות ברורות, גם אם יהיו מעט יותר מחמירות.

יפעת שאשא ביטון: בשמירה על רווח בין המתעמלים, עם המון אחריות על מפעילי חדרי הכושר.

יפעת שאשא ביטון: אפשר לעשות את זה.

יפעת שאשא ביטון: לכן אני חוזרת להצעה שלי אתמול להצביע על כל הצו בהחרגה של חדרי הכושר והבריכות.

יפעת שאשא ביטון: לפני כן אתן לחבר הכנסת מיקי לוי, לומר מספר מילים.

יפעת שאשא ביטון: אני מבקשת ממך למשוך את הבקשה שלך להצבעה על פיצול.

מיקי לוי: משכתי.

מיקי לוי: עכשיו תצביעי.

יפעת שאשא ביטון: אוקיי.

יפעת שאשא ביטון: אז אני מבקשת להצביע.

מיקי לוי: אתמול ראש הממשלה הוציא אותך, עכשיו אני מבין על מה.

מיקי לוי: אם צריך שארד על ארבע בשבילם, אני ארד על ארבע.

קריאה: אל תרד על ארבע, אתה עושה מה שאנחנו מצפים מכם, נבחרי הציבור שלנו לעשות, להגן עלינו.

יואב קיש: יש לי בקשה ליושבת-ראש הוועדה ולחברי הוועדה.

יואב קיש: חברים, אני אומר את זה בשיא הרצינות.

יואב קיש: אתם לוקחים פה החלטה מאד קריטית.

יואב קיש: אני חושב כך וזה נתמך על ידי כל הדרג הרפואי במשרד הבריאות, שזו טעות קשה.

יואב קיש: יש לי בקשה אחת אליכם, אם אתם משאירים את ההחלטה ולא מצביעים ומביאים את זה למליאה, לפחות תנו למליאה להצביע, מהסיבה הפשוטה, אתם לוקחים עכשיו את הסמכות - -

יוליה מלינובסקי: אנחנו מוכנים.

יואב קיש: - - אתם לוקחים את הסמכות עליכם והאחריות תהיה על הראש שלכם.

יוליה מלינובסקי: אנחנו מוכנים לקחת את האחריות עלינו, בשביל זה אנחנו פה, זו האחריות שלנו.

יואב קיש: אתם לוקחים את הסמכות, קחו את האחריות.

יפעת שאשא ביטון: אני מבקשת להירגע.

יפעת שאשא ביטון: אני מבחינה את הלחץ והמתח, אנחנו חווים גם את מה שקורה בחוץ.

יואב קיש: אני מבקש שזה יעלה למליאה.

יפעת שאשא ביטון: אנחנו יודעים שאנחנו לוקחים אחריות מאוד כבדה על הכתפיים.

יפעת שאשא ביטון: גם אני באופן אישי לוקחת אחריות מאוד כבדה על הכתפיים.

יפעת שאשא ביטון: בריאות הציבור לא פחות חשובה לי, אבל אנחנו תמיד מדברים על האיזונים.

יפעת שאשא ביטון: חשוב לי שנתון אחד יהיה על השולחן: מרגע פתיחת חדרי הכושר ובמהלך החודש שלאחר מכן, לא הייתה עלייה במספר הנדבקים בכלל.

יואב קיש: זה לא נכון.

יפעת שאשא ביטון: מספר הנדבקים בכלל, לא מחדרי כושר.

יפעת שאשא ביטון: לא עלה מספר החולים.

יפעת שאשא ביטון: חבר הכנסת מיקי לוי, אפשר ללכת להצבעה?

יואב קיש: אני יכול לתת לך נתונים.

יואב קיש: ב-27 ליוני נפתחו הבריכות, שבועיים אחרי זה - - -

קריאה: סגן השר, היה לכם זמן להציג את הנתונים והבאתם נתונים.

קריאה: גם לנו יש נתונים והם סותרים אתכם לגמרי.

יואב קיש: תיקחו את זה למליאה, אני מבקש מכם.

מיקי לוי: ההצבעה הזאת, כמו שהתחייבתי ואני איש של מילה, עוברת בידיים של הקואליציה ואני מצביע בעד.

מיקי לוי: למרות שאני לא שלם עם עצמי, אני מצביע בעד בגלל האנשים האלה.

מיקי לוי: בכדי לא לסגור את מקורות הפרנסה שלהם ולנסות לפתוח את המשק.

יואב קיש: אתה גם לוקח את האחריות?

מיקי לוי: אני לוקח את האחריות, אין בעיה.

יוליה מלינובסקי: אמרתי לך שאני לוקחת אחריות.

יואב קיש: - - -

מיקי לוי: אדוני סגן השר, תיתן לי לדבר בבקשה, אני חבר ועדה, הוועדה הזו יודעת את האחריות שלה.

מיקי לוי: הם יבצעו את ההוראות של משרדך.

יואב קיש: עוד שבועיים תזכור את הרגע הזה.

יפעת שאשא ביטון: חברי הכנסת, אנחנו לוקחים אחריות ואם יהיה צורך, נחזור בנו מההצבעה.

יפעת שאשא ביטון: אני עוברת להצבעה על הצו בהחרגה של חדרי הכושר ובריכות השחייה.

יפעת שאשא ביטון: מי מצביע בעד?

יפעת שאשא ביטון: בעד – 8

יפעת שאשא ביטון: נמנעים – 1

יפעת שאשא ביטון: הצו אושר עם ההחרגה.

קריאה: אני מבקש רביזיה.

יפעת שאשא ביטון: הצבעה על רביזיה בשעה 15:45.

יפעת שאשא ביטון: אני פותחת שוב את הדיון בנושא צו לתיקון ולקיום תוקפן של תקנות שעת חירום (נגיף הקורונה החדש – הגבלת פעילות) (שינוי התוספת לחוק) (מס' 2), התש"ף-2020, הצבעה על רביזיה.

יפעת שאשא ביטון: מי בעד הרביזיה?

מכלוף מיקי זוהר: סליחה, קודם כל אני צריך לנמק את הרביזיה.

יפעת שאשא ביטון: לא צריך לפתוח אותה קודם?

מכלוף מיקי זוהר: יש דבר כזה שנקרא נימוק לרביזיה.

מכלוף מיקי זוהר: אם היא לא התקבלה?

מכלוף מיקי זוהר: אז אין לי אפשרות לנמק?

יפעת שאשא ביטון: אני מבקשת מהיועצת המשפטית להקריא את הסעיף לתקנון.

יפעת שאשא ביטון: חבר הכנסת מיקי זוהר אני מבטיחה לך שכל מה שצריך נעשה לפי הספר.

מכלוף מיקי זוהר: כל פעם שיש רביזיה מביאים את חבריה כנסת ונותנים להם אפשרות לדבר כדי להסביר.

מכלוף מיקי זוהר: לא הייתה פה רביזיה אחת בכל הבניין הזה - - -

יפעת שאשא ביטון: חבר הכנסת מיקי זוהר, למרות שלא כתוב כאן, בבקשה תנמק, תסייג את הדברים ונצביע לאחר מכן.

מכלוף מיקי זוהר: עם כל הכבוד ליועצת המשפטית, קצת כבוד לחברי הכנסת.

יפעת שאשא ביטון: חבר הכנסת מיקי זוהר בבקשה, חבל על הזמן, צריכים להצביע לפני המליאה.

מכלוף מיקי זוהר: אני לא צריך יותר מכמה דקות.

מכלוף מיקי זוהר: אני רק רוצה להעביר דבר אחד, ההחלטה שמתקבלת פה היום היא בניגוד לעמדת גורמי המקצוע ובניגוד לעמדת שר הבריאות וראש הממשלה.

מכלוף מיקי זוהר: הדבר הזה לא סביר בעליל.

מכלוף מיקי זוהר: קבלת החלטה לעשו את מה שאת רוצה, זה בסדר, זו זכותך, אנחנו חיים פה בדמוקרטיה, אבל הקואליציה לא תסבול את זה ואני מדבר פה כיושב-ראש הקואליציה.

מכלוף מיקי זוהר: אני רוצה להזכיר לכולם - - -

מיקי לוי: מה זה קשור לנימוק?

יפעת שאשא ביטון: חבר הכנסת מיקי לוי, בוא ניתן לחבר הכנסת מיקי זוהר לדבר בלי שנפריע לו, זו זכותו.

מכלוף מיקי זוהר: אני רוצה להסביר לכולם, יכול מאוד להיות שעכשיו תתקבל פה החלטה שהרביזיה נדחית כי אני רואה את כולם בטירוף על העניין הזה כאילו אנחנו מצילים כרגע את מדינת ישראל.

מכלוף מיקי זוהר: יכול להיות שאנחנו מדביקים את מדינת ישראל בהרבה מאוד וירוס קורונה ויכול להיות שעשינו נזק אדיר בהחלטה שהתקבלה.

מכלוף מיקי זוהר: אני מזכיר לכם שאני חשבתי וסברתי שפתיחת בריכות זה דבר שצריך להישאר, ולגבי חדרי כושר ביקשתי שיבדקו את הנושא יותר לעומק.

מכלוף מיקי זוהר: אבל יש פה אנשים שהם פשוט באמוק להעביר החלטה, שיכול להיות היא חסרת אחריות ויכול להיות שכולם פה יצטרכו לתת את הדין על ההחלטה הזו בהמשך.

מכלוף מיקי זוהר: אבל דבר אחד אני אומר, נאלץ בעצב גדול להחליף את יפעת שאשא ביטון כיושבת-ראש הוועדה.

מכלוף מיקי זוהר: יהיו פה חברי ועדה שבסופו של יום יצטרכו לפעול באחריות.

מכלוף מיקי זוהר: הממשלה תגיש בקשה חדשה לתקנות מחודשות וזה יעבור שוב להצבעה פה בוועדת הקורונה או בוועדה אחרת.

מכלוף מיקי זוהר: יכול להיות שכל הסימפוזיון הזה פה וכל החגיגות האלה הן חגיגות מאוד זמניות.

מכלוף מיקי זוהר: בסוף תזכרו דבר אחד, כל עוד יש פה ממשלה, שאני מקווה שתימשך להרבה מאוד זמן, היא צריכה להוביל תהליכים.

מכלוף מיקי זוהר: אם אתם לא תאפשרו, חברי הכנסת, ואת יושבת-ראש הוועדה, לממשלה ללכת עם גורמי המקצוע, עם השר הממונה, יש פה משבר גדול ממשבר פוליטי.

מכלוף מיקי זוהר: זה הופך להיות משבר בריאותי, משבר כלכלי ועכשיו גם משבר פוליטי.

מכלוף מיקי זוהר: נכון, מדינות מתוקנות בכל רחבי העולם יודעות לעשות את ההבדל, יודעות לעשות את הסדר כדי לשמור על מצב שיש בו סדר בכל מדינה ובכל דמוקרטיה, כדי למנוע אנרכיה.

מכלוף מיקי זוהר: אני אומר לכם חברי הכנסת, התנהלות מהסוג הזה, ואת יושבת-ראש הוועדה צריכה להבין את זה, יכולה לייצר פה אנרכיה במדינת ישראל.

מכלוף מיקי זוהר: אני אומר לכם, זו התנהגות חסרת אחריות שיכולה לייצר אנרכיה.

מכלוף מיקי זוהר: זה ללכת נגד גורמי מקצוע, נגד שר הבריאות, נגד משרד הבריאות.

מכלוף מיקי זוהר: עזבו את העניין של הפופוליזם, תסתכלו בעיניים של אזרחי מדינת ישראל ותאמרו להם שהשיקול פה הוא שיקול נקי מפופוליזם.

מכלוף מיקי זוהר: מישהו פה יודע את הנתונים?

יוליה מלינובסקי: כן, כן, אנחנו יודעים.

מכלוף מיקי זוהר: מישהו פה רופא מוסמך?

מכלוף מיקי זוהר: מישהו פה יודע איך הווירוס המשתולל, יודע את הנתונים האמיתיים כשאתם מקבלים פה החלטות חסרות אחריות?

מכלוף מיקי זוהר: .

יוליה מלינובסקי: חוץ ממיקי זוהר אף אחד לא יודע.

יפעת שאשא ביטון: אני מבקשת לסיים.

מכלוף מיקי זוהר: יהיה לך זמן להצביע עד 16:00.

מכלוף מיקי זוהר: אני אומר לכם חברים, ההחלטה הזאת שלך היום היא החלטה גרועה.

מכלוף מיקי זוהר: כי מצד אחד מהר מאוד תביני שהציבור לא כל כך מעריך את ההחלטה הזאת.

מכלוף מיקי זוהר: יכול להיות שכמה בעלי בריכות וחדרי כושר ימחאו לך כפים.

מכלוף מיקי זוהר: למרות שרצינו לעשות אתך הסכם שגם הבריכות יישארו פתוחות.

מכלוף מיקי זוהר: אמרנו רק את חדרי הכושר תוך כדי פיצוי כספי מוגדל לחדרי הכושר.

מכלוף מיקי זוהר: הצענו את זה ואישרנו את זה עם ראש הממשלה ובכל זאת הולכת להצבעה הזאת כדי להראות שאת מה שנקרא - -

יוליה מלינובסקי: אנשים רוצים לעבוד, הם לא רוצים לשבת בבית.

מכלוף מיקי זוהר: - - הולכת עד הסוף עם חדרי הכושר.

מכלוף מיקי זוהר: גם הציבור הישראלי צריך להבין, שההחלטה הזאת יכול להיות שהיא החלטה חסרת אחריות שאין לה שום תוקף ונתקן אותה בהתאם לצורך משום שאנחנו צריכים לדאוג לבריאות של אזרחי ישראל.

מיקי לוי: אם תעזו לפטר את חברת הכנסת שאשא ביטון היא רק תקבל נקודות זכות בציבור.

מיקי לוי: תזהרו לכם.

יפעת שאשא ביטון: תודה רבה לחברי הכנסת.

יפעת שאשא ביטון: אני רק אומר שאני כן מישירה מבט לציבור ואומרת באחריות מלאה, אני יודעת את גודל האחריות שמונחת גם על כתפי וגם על כתפי חברי הוועדה.

יפעת שאשא ביטון: אנחנו עושים את זה מתוך שיקול דעת כשאנחנו לוקחים בחשון את ההתייחסות לשני המשברים גם הבריאותי וגם הכלכלי ואנחנו לרגע לא מקלים ראש.

יפעת שאשא ביטון: אנחנו כמובן נמשיך ונבחן את הדברים בכל פעם בהתאם להתפתחויות ולמגמות המשתנות של התחלואה.

יפעת שאשא ביטון: מפאת כבודו של חבר הכנסת מיקי זוהר, למרות הכול, לא אומר מה הייתה דעתו האמיתית בשיחות הסגורות.

יפעת שאשא ביטון: לכן ברשותכם ניגש להצבעה.

יפעת שאשא ביטון: מי בעד לפתוח את הרביזיה?

יפעת שאשא ביטון: בעד – מיעוט

יפעת שאשא ביטון: נמנעים – אין

יפעת שאשא ביטון: מי נגד הרביזיה?

יפעת שאשא ביטון: בעד – מיעוט

יפעת שאשא ביטון: נמנעים – אין

יפעת שאשא ביטון: הרביזיה לא התקבלה.

יפעת שאשא ביטון: היועצת המשפטית בבקשה.

נירה לאמעי רכלבסקי: אני רק רוצה לומר שהצו, בנוסח שאושר בישיבה הקודמת ולאור הדברים שהוסברו אתמול עובר, כאשר בסעיף 1(1)(א) לחוק יורדות המילים "בריכת שחייה" למעט בריכת שחייה כהגדרתה בתקנת משנה (ב)(9)(ב) מכון כושר למעט מכון כושר לצורך אימון של ספורטאי, כאמור בתקנת משנה (ב)(7).

נירה לאמעי רכלבסקי: בהתאמה יורדים הסעיפים שקשורים לתיקון הזה שהוא כבר לא בתוקף.

נירה לאמעי רכלבסקי: כלומר, סעיפים 1(ב)(1)(2) ו-1(ב)(3)(א) ו-(ב).

נירה לאמעי רכלבסקי: כמו כן אני רוצה להבהיר שסעיף התחילה מחוק לכם בנוסח, הוא לא רלוונטי.

יפעת שאשא ביטון: זה אומר שזה מיידי.

נירה לאמעי רכלבסקי: הצו, בכל הנוגע לבריכות שחייה וחדרי כושר פוקע החל מעכשיו.

יוליה מלינובסקי: גם מסעדות.

יפעת שאשא ביטון: מסעדות כבר שם.

יפעת שאשא ביטון: זה לפי ההסכם שהיה שבוע שעבר.

נירה לאמעי רכלבסקי: החל מרגע זה, הצו, בנודע לחדי כושר ובריכות שחייה, היום 13 ביולי בשעה הזאת, פוקע.

נירה לאמעי רכלבסקי: כמו כן ביקשו אותי להבהיר שכל מי שבימים האלה מאז ה-7 ליולי בשעה 14:00 כשהצו נכנס לתוקף ועד עכשיו מאיזו שהיא סיבה עברו על החוק וקבלו דו"ח או קנס, לפי סעיף 4 לחוק העונשים הקנסות האלה בטלים והליכים נגד האנשים האלה בטלים.

נירה לאמעי רכלבסקי: מכיוון שביטלנו גם את ההוראה העונשית.

נירה לאמעי רכלבסקי: אני רוצה להגיד שגם אם נמצא בנוסח סעיפים נוספים שצריכים לרדת זה טכני.

נירה לאמעי רכלבסקי: זה יורד בנוסח יחד עם הסעיף המהותי.

יפעת שאשא ביטון: ברשות

יפעת שאשא ביטון: כם מילה לפרוטוקול, בגלל שחברי הוועדה היו שותפים לכל הדיונים הארוכים והתייחסו למילה.

יפעת שאשא ביטון: אנחנו לא עושים כדי שהציבור בחוץ ימחא לנו כפיים, קבלנו פה החלטות קשות כמו סגירת אולמי אירועים והפאבים והברים.

יפעת שאשא ביטון: אלה החלטות קשות, דברנו על מנהיגות בעת ההיא ומדברים על מנהיגות גם בעת הזו.

יפעת שאשא ביטון: לכן חשוב ליש הציבור יידע שכל החלטה שמתקבלת כאן בוועדה מתקבלת מתוך שיקול דעת ולאחר הרבה מאוד כוח, כולל עם אנשי מקצוע.

עודד פורר: יישר כוח.

נירה לאמעי רכלבסקי: נושא משפטי נוסף, כל ההגבלות שהיו בתוקף עד ל-7 ביולי בשעה 14:00, תקפות לגבי חדר כושר ולגבי בריכות שחייה.

יפעת שאשא ביטון: התו הסגול, זה ברור.

יפעת שאשא ביטון: צריך לדקדק שם.

יפעת שאשא ביטון: תודה רבה לכולם הישיבה נעולה.

מיקי לוי: אנחנו מאחלים לך הרבה בריאות.